TRUE พฤติกรรมหุ้นไม่ปกติ.!
หุ้นบริษัท ทรู คอร์ปอเรชั่น จำกัด (มหาชน) หรือ TRUE ปรับตัวลงเกือบ 10% ในช่วงเวลาเพียง 3 วันที่ผ่านมา ทำให้เกิดข้อสงสัยและคำถามตามมาทันทีว่า เกิดอะไรขึ้นกับหุ้น TRUE แรงขายมาจากไหน..ใครเป็นคนขาย ทำไมต้องขาย มีอินไซด์ข่าวเชิงลบอะไรหรือไม่..!? ล้วนแล้วแต่คาใจนักลงทุนแทบทั้งสิ้น..!!
10 พ.ค. 2561

แฉทุกวันทันเกมหุ้น
หุ้นบริษัท ทรู คอร์ปอเรชั่น จำกัด (มหาชน) หรือ TRUE ปรับตัวลงเกือบ 10% ในช่วงเวลาเพียง 3 วันที่ผ่านมา ทำให้เกิดข้อสงสัยและคำถามตามมาทันทีว่า เกิดอะไรขึ้นกับหุ้น TRUE แรงขายมาจากไหน..ใครเป็นคนขาย ทำไมต้องขาย มีอินไซด์ข่าวเชิงลบอะไรหรือไม่..!? ล้วนแล้วแต่คาใจนักลงทุนแทบทั้งสิ้น..!!
หากวิเคราะห์เชิงอารมณ์ความรู้สึกต่อหุ้น TRUE ครั้งนี้ มีความเป็นไปได้ว่ามาตรการช่วยเหลือเพื่อยืดจ่ายเงินประมูลใบอนุญาตคลื่นความถี่ 900 MHz ก้อนสุดท้ายปี 2563 ตัวเลขประมาณ 60,000 ล้านบาท ทั้ง TRUE และ ADVANC ที่ดูนิ่งเงียบไป กลายเป็นแรงกดดันต่อหุ้น TRUE-ADVANC ไม่น้อยทีเดียว
โดยเฉพาะ TRUE ก่อนหน้านี้ผู้บริหารถึงขั้น ออกมาแถลงว่า หากไม่ได้รับความช่วยเหลือ TRUE มองว่าจะส่งผลกระทบต่อแผนลงทุนและแผนเข้าประมูลคลื่นความถี่ใหม่ (นั่นรวมถึงคลื่น 1800 MHz) และส่งผลกระทบต่อภาพรวมอุตสาหกรรมโทรคมนาคม เพราะสำคัญในการขับเคลื่อนเศรษฐกิจ รวมถึงส่งผลกระทบต่อการเปลี่ยนผ่านจาก 4G ไป 4.5G และ 5G ในอนาคต
สำหรับรูปแบบการชำระเงินค่างวดใบอนุญาต กำหนดให้แบ่งชำระเป็น 4 งวด ได้แก่ งวดที่ 1 ชำระ 50% (8,040 ล้านบาท) งวดที่ 2 ชำระ 25% (4,020 ล้านบาท) งวดที่ 3 ชำระ 25% (4,020 ล้านบาท) และงวดสุดท้ายชำระส่วนที่เหลือทั้งหมดรวมดอกเบี้ยประมาณ 60,000 ล้านบาท
จึงน่าสนใจว่าการปรับตัวลงของหุ้น TRUE และ ADVANC ในช่วงนี้ ส่วนหนึ่งเกิดจากเรื่องนี้หรือไม่และถ้าหากเป็นจริงดังว่า..ก็นำไปสู่คำถามต่อไปว่า “มีอินไซด์” มาจากใคร..แน่นอนว่าไม่ใช่นักลงทุนธรรมดาทั่วไปแน่..!?
ในทางกลับกันไม่อาจมองข้ามเรื่องที่เป็นไปได้ว่า อาจมีการประดิษฐ์ประเด็น “ไม่มีมาตรการช่วยเหลือ” เพื่อทุบเอาของหุ้น TRUE-ADVANC ก็เป็นไปได้เช่นกัน..!!?
หากดูจากปัจจัยพื้นฐาน TRUE นักวิเคราะห์หลายแห่ง ประเมินว่าไตรมาส 1/2561 มีโอกาสทำกำไรระดับ 1,300-1,400 ล้านบาท ถือว่าเป็นกำไรโดยปราศจากตัวช่วยเหมือนในอดีต ต่อเนื่องมาไตรมาส 2/2561 จะมีการบันทึกกำไรจาก DIF เข้ามาอีก นั่นทำให้ภาพรวม TRUEดีขึ้นด้วย
แต่ที่แน่ ๆ หาก คสช.ประกาศยอมให้ TRUE ผ่อนชำระใบอนุญาตคลื่น 900 MHz มูลค่า 60,000 ล้านบาท ที่กำหนดต้องจ่ายปี 2563 ออกไป 3-5 งวด นั่นจะทำให้ TRUE มีความพร้อมมากขึ้นกับการชำระหนี้คืน ทำให้กระแสเงินสด TRUE ปี 2563 เพิ่มขึ้นอย่างมีนัยยะเลยทีเดียว..!?
แน่นอนว่าการผ่อนปรนให้ TRUE ผ่อนชำระใบอนุญาตคลื่น 900 MHz มูลค่า 60,000 ล้านบาทดังกล่าว อาจต้องแลกกับการที่ TRUE จะต้องเข้าประมูลคลื่น 1800 MHz ด้วย
นั่นทำให้ TRUE จำใจต้องมีภาระหนี้ก้อนใหม่ผูกพันตามมาด้วย ไม่ต่างอะไรกับการ “ปลดล็อกหนี้เดิมเพิ่มหนี้ใหม่” เรื่องนี้สำหรับ TRUE มันมีความ “จำเป็น” แต่ในแง่ผู้ถือหุ้นเป็นเรื่องต้อง “จำใจ” ให้เกิดขึ้น..ด้วยความ “จำยอม” จริง ๆ..!?
…อิอิอิ…